ደርግ፤ የፍርሃትንና የመሸማቀቅን ባኅርይ አውርሶ ሲሄድ፤ ወያኔም በበኩሉ፤ በዘርና በጎሣ መርዝ እየተበከለ እንዲያድግ እያደረገው ይገኛል። ያንዲቱ ሀገር ኢትዮጵያዊ ዜጋ መሆኑ እየቀረ፤ ሁሉም፤ በየጎጡና በየአካባቢው አድማስ ተወስኖ እንዲያምን እየተደረገ ነው። የቆየችዋን ጥንታዊ ሀገር እያፈራርሱ፤ በአያሌ ዘመናት ባንድ ላይ አብረው የኖሩትን ዜጎች በዘር እየከፋፈሉና እየበታተኑ፤ አዲሱን ትውልድ፤ በኢትዮጵያዊነት ስሜት ሳይሆን፤ በየዘር- ማንዘሩ፤ በየጎጥ -ጎጥጎጡ፤ በየማጀቱና ስራ- ስሩ ተከልሎ የአስተሳሰብ ድሃ ሆኖ እንዲቀር እየተደረገ ነው። ይህ የዘረኞች ዕቅድ፤ የኋላ-ኋላ እንደሚከሽፍ የኢትዮጵያ ሕዝብ ባይጠራጠርም፤ ተክሎት የሚሄደው መርዝ ግን በቀላሉ የሚነቀል አይሆንም።